Die eenheid is skoon en netjies, gemaklik en 'n klipgooi van die strand af. Ek sal dit sterk aanbeveel.
Die eienaar het ons baie hulpvaardig en vriendelik ontvang. Die akkommodasie was uitstekend en daar was alles wat ons nodig gehad het om ons eie maaltye voor te berei. Dwarskersbos is maar baie stil, en daar is nie 'n swemstrand nie maar dis rustig. Ons kon binne enkele minute na die see stap en vanaf die stoep kon ons so 'n bietjie see sien, nie baie nie, maar teen die uiters billike prys kan mens nie meer verwag nie. Die plek is baie naby Velddrif/Laaiplek, waar daar interessante eetplekke is en wat vir voëlkykers baie te bied het.
Baie lekker gekuier. Ons het dit en die geselsies soveel geniet. Baie dankie vir die hartlike ontvangs, ons kom beslis weer. Mense moet net in ag neem dat hierdie nie 'n plek is vir as jy alleen wil wees in stilte nie. Dis lewendig en opgewek daar!
Wonderlike, skoon, stil plekkie binne loopafstand van die strand met 'n vriendelike, gasvrye eienaar wat jou behandel asof jy familie is.
Die tydjie was 'n wonderlike ervaring. Ons is baie vriedelik en gasvry ontvang. Die plekkie is pragtig skoon en goed toegerus. Jy is binne loopafstand van die see, daar is baie inligting beskikbaar oor nabygeleë eetplekke en dinge om te sien. Die eienaar is ook baie hulpvaardig en kundig omtrent dinge in en om die blyplek. Ek sal die plek enige tyd aanbeveel vir iemand wat 'n rustige, skoon en veilige wegbreekkans soek. Ons voel nou heel uitgerus.
Aangesien ons vir 'n begrafnis verblyf benodig het, was dit baie private en geen voorvalle van harde lawaai of raserige bure nie.
Ons was nog nooit in Dwarskersbos nie en die ervaring was beslis 'n onvergeetlike een! Ons het die klein seedorpie baie geniet en sal beslis terug kom. Lekke By Die See was die perfekste huise vir wat ons benodig het. Dit is stap-afstand van die mooi strand waar ons die mooiste sonsongergang gaan kyk het. Liefste Sophia het gereeld vir ons kom groet om te kyk of ons nog okay is. Regtig 'n goeie ervaring! Sal beslis terug gaan. Dankie!
Die woonstel was skoon en netjies met al die nodige inhoud vir 'n vakansie. Ons het regtig baie lekker gewoon en Nico en Christa het ons baie welkom laat voel. Buiten vir die lekker weskuswegbreek, mis ons vir ou Sophie, die hond.
Ons het baie lekker gebly in die netjiese skoon woonstel met 'n heerlike kuierstoep en braaiplek. Toegerus met alles wat nodig is. Vriendelike eienaars wat jou dadelik laat tuis voel en interessante inligting oor die omgewing deel. Die see is baie naby en jy kan daarna luister op die stoep. WiFi, lugreëling in die kamer en toesluit motorhuis is 'n pluspunt. Kan die plekkie beslis aanbeveel en sal weer daar bespreek op 'n volgende keer.
'n Plek waar jy jou batterye kan herlaai na al die gejaag en die eienaars jou op die hande dra met vriendelikheid en hulpvaardigheid.